સાયન્સ ફિક્શન લખતા લખતા જો આ બાબતની દરકાર ન રહી તો બાળવાર્તા કે જાદુઈ પરીલોકની વાર્તામાં સરી પડવાની પૂરી સંભાવના છે. પહેલી વાત તો એ કે વિજ્ઞાનમાં કે જીવનમાં ક્યાંય ચમત્કારને સ્થાન નથી. મારા પ્રિય લેખક પોલો કોએલો જીવન વિશે કહે છે એ સાયન્સ વિશે પણ એટલું જ લાગુ પડે કે જીવનમાં ક્યાંય ચમત્કાર નથી જે છે તે આપણને ખબર નથી એટલે ચમત્કાર લાગે છે. બસ આ જ બાબત છે સાયન્સ ફિક્શન વિશે ત્યાં ક્યાંય ચમત્કાર નથી.